ขั้นต่ำ 2000 บาทต่อเดือน
แนะประชาชนติด โซลาร์ รูฟท็อป ลดค่าไฟ,เสนาดีเวลลอปเม้นท์ รุกสู่ธุรกิจผลิตไฟฟ้าจากแสงอาทิตย์ ในธุรกิจบ้านจัดสรรในเครือและพร้อมให้บริการติดตั้งบ้านพักอาศัย บ้านจัดสรร อาคารสำนักงานอื่นๆ เพราะเป็นอุตสาหกรรมดาวรุ่ง ที่ในอนาคตผู้ใช้อาจสามารถขายไฟฟ้าคืนให้ กฟภ. และ กฟน. เผยราคาเริ่มต้น 2 แสนบาท ลดค่าไฟฟ้าได้ 4.7 บาทต่อหน่วย หรือเฉลี่ย 2,000 บาทต่อเดือน,น.ส.เกษรา ธัญลักษณ์ภาคย์ รองประธานเจ้าหน้าที่บริหาร บริษัท เสนาดีเวลลอปเม้นท์ จำกัด (มหาชน) หรือ SENA ซึ่งเป็นบริษัทที่ทำธุรกิจอสังหาริมทรัพย์ในกลุ่มบ้านจัดสรร เปิดเผยว่า เสนาดีเวลลอปเม้นท์ได้จัดตั้งบริษัทลูกขึ้นมาชื่อ บริษัท เสนา โซลาร์ เอนเนอร์ยี่ จำกัด เพื่อให้เสนา โซลาร์เป็นผู้ดำเนินโครงการผลิตไฟฟ้าจากพลังงานแสงอาทิตย์ (โซลาร์ รูฟท็อป) เพื่อติดตั้งแผงผลิตไฟฟ้าจากแสงอาทิตย์บนหลังคาบ้านจัดสรรของเสนาดีเวลลอปเม้นท์ ช่วยให้ประชาชนที่ซื้อบ้านประหยัดค่าไฟฟ้าได้ตามขนาดของแผงผลิตไฟฟ้าที่ติดตั้งในแต่ละหลัง โดยแผงผลิตไฟฟ้าดังกล่าว บริษัทได้เป็นผู้ผลิตเองในประเทศไทย ภายใต้การควบคุมดูแลมาตรฐานและเทคโนโลยีจากประเทศสหรัฐฯ,นโยบายดังกล่าว เป็นการต่อยอดธุรกิจอสังหาริมทรัพย์ ด้วยการเข้าสู่ธุรกิจพลังงานทดแทน ในรูปแบบพลังงานแสงอาทิตย์ เนื่องจากเป็นอุตสาหกรรมดาวรุ่ง ที่มีการขยายตัวต่อเนื่อง เพราะเป็นพลังงานสีเขียวและในอนาคตจะทำให้ต้นทุนการผลิตแผงผลิตไฟฟ้าจากแสงอาทิตย์ลดต่ำลงเป็นระยะๆ เป็นผลดีของประชาชน และช่วยลดการผลิตไฟฟ้าของภาครัฐ,การนำแผงผลิตไฟฟ้าจากแสงอาทิตย์มาติดตั้งบนหลังคาบ้าน ทำให้บ้านเป็นมากกว่าที่อยู่อาศัย ในอนาคตเจ้าของบ้าน อาจสามารถขายไฟฟ้า ให้กับการไฟฟ้านครหลวง (กฟน.) และการไฟฟ้าส่วนภูมิภาค (กฟภ.) เพื่อเป็นรายได้กลับมาได้อีกด้วย เพราะ 2 การไฟฟ้าได้เริ่มทดลองรับซื้อไฟฟ้าในโครงการดังกล่าว,น.ส.เกษรากล่าวว่า โครงการอสังหาริมทรัพย์ของเสนาดีเวลลอป-เม้นท์ ขณะนี้มี 20 โครงการที่สามารถติดตั้งได้รวมกัน 2,000 หลังคาเรือน โดยได้เริ่มต้นที่โครงการบ้านจัดสรร โฮมออฟฟิศ และปัจจุบันบริษัทฯ อยู่ระหว่างเปิดขาย 2 โครงการใหม่ ด้วยแนวคิดหมู่บ้านโซลาร์ รูฟท็อปเต็มรูปแบบ ได้แก่ โครงการเสนาพาร์ควิลล์ รามอินทรา-วงแหวน และโครงการเสนาวิลล์ บรมราชชนนี-สาย 5 ซึ่งไฟฟ้าที่ผลิตได้จะนำมาใช้ในพื้นที่ส่วนกลางของหมู่บ้าน ช่วยประหยัดค่าไฟฟ้าส่วนกลางได้ 15-30% ถือเป็นโครงการนำร่องในการสร้างชุมชนรักษ์โลก,ทั้งนี้ การติดตั้งแผงผลิตไฟฟ้าดังกล่าว หากประชาชนที่ไม่ได้พักอาศัยอยู่ในโครงการของเสนาดีเวลลอปเม้นท์ หากสนใจติดตั้ง ทั้งที่เป็นบ้านที่พักอาศัย อาคารสำนักงาน บ้านที่กำลังก่อสร้างใหม่ ก็มีตัวอย่างให้เลือกตามที่ต้องการ เช่น กรณีติดตั้งขนาดกำลังการผลิตไฟฟ้า 3 กิโลวัตต์ (KW) ใช้เงินลงทุน 200,000 บาท สามารถผลิตไฟฟ้าได้ 4,380 หน่วยต่อปี บนพื้นที่ติดตั้ง 24 ตารางเมตร (ตร.ม.) ใช้งานได้กับหลอดไฟฟ้าขนาด 14 วัตต์ จำนวน 10 ดวง โทรทัศน์ขนาด 42 นิ้ว จำนวน 3 เครื่อง ตู้เย็นขนาด 15 คิว จำนวน 2 เครื่อง เครื่องปรับอากาศขนาด 12,000 บีทียู จำนวน 2 เครื่อง จะประหยัดค่าไฟฟ้าได้ 945,295 บาท ใน 25 ปี ตลอดอายุการใช้งาน คืนทุนภายใน 10 ปี ทำให้ผู้ใช้ประหยัดค่าไฟฟ้าได้ 4.7 บาทต่อหน่วย หรือประหยัดได้เดือนละ 1,000-2,000 บาทต่อเดือน,ขณะที่แผงผลิตไฟฟ้าขนาด 5 กิโลวัตต์ ใช้เงินลงทุน 300,000 บาท ผลิตไฟฟ้าได้ 7,300 หน่วยต่อปี บนพื้นที่ติดตั้ง 40 ตร.ม. โดยสามารถใช้งานกับหลอดไฟฟ้าขนาด 14 วัตต์ รวม 20 ดวง โทรทัศน์ขนาด 42 นิ้ว 5 เครื่อง ตู้เย็นขนาด 15 คิว จำนวน 3 เครื่อง เครื่องปรับอากาศขนาด 12,000 บีทียู จำนวน 4 เครื่อง ประหยัดไฟฟ้าได้ 1,575,491 บาท ใน 25 ปีตลอดอายุการใช้งาน คืนทุนภายใน 10 ปี ประหยัดค่าไฟฟ้าได้ 4.7 บาทต่อหน่วย หรือเดือนละ 1,000-2,000 บาท, สำหรับแผงผลิตไฟฟ้าขนาด 10 กิโลวัตต์ ใช้เงินลงทุน 640,000 บาท ผลิตไฟฟ้าได้ 14,600 หน่วยต่อปี บนพื้นที่ติดตั้ง 80 ตร.ม. ใช้งานกับหลอดไฟฟ้าขนาด 14 วัตต์ ได้ 40 ดวง โทรทัศน์ขนาด 45 นิ้วจำนวน 6 เครื่อง ตู้เย็นขนาด 19 คิวได้จำนวน 3 เครื่อง เครื่องปรับอากาศขนาด 12,000 บีทียู จำนวน 6 เครื่อง ประหยัดค่าไฟฟ้าได้ 3,150,982 บาท ใน 25 ปีตลอดอายุการใช้งานระยะคืนทุน 10 ปี ประหยัดค่าไฟฟ้าได้ 4.7 บาทต่อหน่วย หรือ 5,000-6,000 บาทต่อเดือน,น.ส.เกษรากล่าวว่า ในขั้นตอนการติดตั้ง บริษัทฯจะจัดส่งเจ้าหน้าที่เข้าไปศึกษาดูโครงสร้างหลังคาบ้านหรืออาคารสำนักงาน ก่อนว่าแข็งแรงเพียงพอหรือไม่ และทิศทางพื้นที่ตั้งของหลังคาต้องอยู่ในทิศทางที่รับแสงอาทิตย์ได้อย่างเหมาะสม ซึ่งเป็นข้อกำหนดที่สำคัญของการติดตั้งแผงผลิตไฟฟ้าจากแสง อาทิตย์ให้เกิดประโยชน์สูงสุด ในเรื่องของประสิทธิภาพของการผลิตไฟฟ้า ซึ่งบริษัทจะให้บริการตรวจเช็กระบบ ให้ฟรีในระยะเวลา 2 ปีแรกของการติดตั้ง.
เสนาดีเวลลอปเม้นท์ รุกสู่ธุรกิจผลิตไฟฟ้าจากแสงอาทิตย์ ในธุรกิจบ้านจัดสรรในเครือและพร้อมให้บริการติดตั้งบ้านพักอาศัย บ้านจัดสรร อาคารสำนักงานอื่นๆ เพราะเป็นอุตสาหกรรมดาวรุ่ง
เสนาดีเวลลอปเม้นท์,โซลาร์ รูฟท็อป,ลดค่าไฟ,เกษรา ธัญลักษณ์ภาคย์,ธุรกิจอสังหาริมทรัพย์,ข่าว,ไทยรัฐฉบับพิมพ์